പൊഴിയില് മുങ്ങിമരിച്ച സഹോദരങ്ങള്ക്ക് നാട് ഇന്ന് വിടചൊല്ലും കലവൂര്: ഓമനപ്പുഴ പൊഴിയില് മുങ്ങിമരിച്ച സഹോദരങ്ങളുടെ സംസ്കാരം ഇന്ന് നടക്കും. മാരാരിക്കുളം തെക്ക് പഞ്ചായത്ത് 15ാം വാര്ഡില് നാലു തൈക്കല് നെപ്പോളിയന്, ഷൈമോള് ദമ്ബതികളുടെ മക്കളായ അഭിജിത് 10, അനഘ 9 എന്നിവരാണ് ഓടാപ്പുഴപ്പൊഴിയില് കുളിക്കാനിറങ്ങിയപ്പോള് മുങ്ങിമരിച്ചത്. ഓടാപ്പൊഴി നിറഞ്ഞതിനാല് പൊഴി മുറിച്ച് കടലിലേക്ക് നീരൊഴുക്കിയിരുന്നു. ഈ ഒഴുക്കില് പൊഴിത്തിട്ടയില് ബലക്ഷയം സംഭവിച്ചിടത്ത് ചവിട്ടിയപ്പോള് കുട്ടികള് വെള്ളത്തില് വീണതാകാം എന്നാണ് അനുമാനം. വിദേശത്തുനിന്ന് ഇന്ന് പുലര്ച്ചെ രണ്ടിന് നെടുമ്ബാശേരിയില് എത്തുന്ന മാതാവ് ഷൈമോള് രാവിലെ വീട്ടിലെത്തും. എട്ടിന് അഭിജിത്തും അനഘയും പഠിച്ചിരുന്ന വിദ്യാലയത്തില് പൊതുദര്ശനത്തിനു വച്ചശേഷം ഒന്പത് മണിയോടെ വീട്ടിലെത്തിക്കുന്ന മൃതദേഹം വസതിയിലെ ശുശ്രുഷയ്ക്കുശേഷം ഓമനപ്പുഴ സെന്റ് ആന്റിണീസ് സെമിത്തേരിയില് സംസ്കരിക്കും. മുന് മുഖ്യമന്ത്രി ഉമ്മന് ചാണ്ടി, കെ.പി.സി.സി.പ്രസിഡന്റ് കെ.സുധാകരന്, പഞ്ചായത്ത് പ്രസിഡന്റ് പി.പി. സംഗീത എന്നിവര് വസതിയിലെത്തി കുടുംബാംഗങ്ങളെ ആശ്വസിപ്പിച്ചിരുന്നു.